ร้าน CoCo Salad ตั้งอยู่ในกาดมีโชคชั้นสอง เปิดทุกวันตั้งแต่ 11.00 - 21.00 น. ที่นั่งในร้านมีพอควร เป็นร้านแอร์เย็นสบาย เมนูมีทั้งสลัด ข้าว สปาเกตตี้ เครื่องดื่มต่างๆ ราคาถือว่ากลางๆ มาร้านครั้งแรกลองไป 1 อย่าง น้ำดื่มไม่ฟรีขวดละ 15 บาท มีไวไฟฟรี (รหัส : saladcoco)
- สลัดผักย่างกับปลาแซลม่อน 204 บาท ได้เยอะดี มันบดหอมอร่อย ไม่จืด มะเขือย่างนุ่มหอม แครอทย่างนิ่มหวานอร่อยมาก พริกหยวกก็นิ่มหอม ซาโยเต้ย่างนิ่มหอมดีไม่แข็ง ฟักทองนิ่มหอม มะเขือย่างหอมไม่มากแต่นิ่ม แซลม่อนเนื้อไม่แน่นเกิน นุ่มไม่แห้ง สดรสชาติดี หอมกำลังดี น้ำสลัดเสียที่เปรี้ยวไปนิดนึง แนะนำ ให้ 3.7/5
ตัวร้านสะอาด ไม่มีแมลงวัน บริการดี ขอหักไปดาวนึงเพราะทานตอนกลางวันแล้วตอนเย็นท้องเสียเป็นเศษผักออกมาเลย ไม่รู้ว่าเป็นที่ผักหรือน้ำสลัดกันแน่ ถ้ามาคราวหลังจะมาลองอย่างอื่นดู